ITD,UNIQ,CK,STEC บวกทั่วหน้า เล็งปัจจัยหนุนจากโครงการรถไฟฟ้าในเม.ย.นี้
ITD,UNIQ,CK,STEC บวกทั่วหน้า เล็งปัจจัยหนุนจากโครงการรถไฟฟ้าในเม.ย.นี้
1 เม.ย. 2558

ผู้สื่อข่าวรายงานว่า หุ้นกลุ่มรับเหมา ITD,UNIQ,CK,STEC ปรับตัวขึ้นทั่วหน้า โดยเมื่อเวลา 11.14 น. บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD อยู่ที่ 7.45 บาท เพิ่มขึ้น 0.30 บาท หรือ 4.20% มูลค่าซื้อขาย 357.69 ล้านบาท
ส่วน บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ณ เวลา 11.15 น. อยู่ที่ 14.20 บาท เพิ่มขึ้น 0.40 บาทหรือ 2.90% มูลค่าซื้อขาย 29.60 ล้านบาท
ด้านบริษัท ช.การช่าง จำกัด (มหาชน) หรือ CK ณ เวลา 11.16 น.อยู่ที่ 25.25 บาท เพิ่มขึ้น 0.45 บาท หรือ 1.81% มูลค่าซื้อขาย 181.40 ล้านบาท
ส่วนบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ณ เวลา 11.17 น.อยู่ที่ 21.60 บาท เพิ่มขึ้น 0.30 บาทหรือ 1.41% มูลค่าซื้อขาย 47.41 ล้านบาท
บล.เคจีไอ(ประเทศไทย)ระบุในบทวิเคราะห์วันนี้ (1 เม.ย.58) ว่า บมจ. อิตาเลียนไทย ดีเวล๊อปเมนต์(ITD), บมจ. ยูนิค เอ็นจิเนียริ่ง แอนด์ คอนสตรัคชั่น(UNIQ), บมจ.ซิโน-ไทย เอ็นจีเนียริ่งแอนด์คอนสตรัคชั่น(STEC), บมจ.ช.การช่าง(CK) มีปัจจัยจาก คมนาคม เตรียมเสนอ ครม อนุมัติโครงการรถไฟฟ้าสายสีชมพู สายสีส้ม สายสีเหลือง และรถไฟทางคู่ 1 เส้นทาง ในกลางเดือน เม.ย.นี้ และจะเซ็นสัญญาก่อสร้างสายสีเขียววันที่ 4 เม.ย. นี้
โดย ITD ประเมินแนวรับ 7 บาท แนะนำ “ซื้อเก็งกำไร” คาดหวังแรง Short covering, UNIQ ประเมินแนวรับ 13.5 บาท แนวต้าน 14.7 บาท หากวันนี้ยืนเหนือ 13.8 บาท ได้ แนะนำ “ซื้อเก็งกำไร”, CK รูปแบบราคาเริ่มฟื้นตัวหลังพักฐาน แนวรับ 24.5 บาท แนวต้าน 25.5 บาท